laion/Wikipedia-Exotic huggingface dataset:
The Other Side of the Door

"The Other Side of the Door" (בעברית: "הצד השני של הדלת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless (Platinum Edition). השיר יצא לאור ב-26 באוקטובר 2009, בסמוך לצאת האלבום, על ידי חברת התקליטים ביג משין רקורדס. השיר נכתב על ידה והופק על ידה ביחד עם נייתן צ'פמן. אף על פי שלא יצא כסינגל שיווקי ולא כסינגל, הצליח השיר להגיע למקום ה-22 במצעד הבילבורד הוט 100. כלפי השיר הופנו ביקורות חיוביות, תוך שברולינג סטון הוא דורג במקום ה-120 ברשימת "כל 206 השירים של טיילור סוויפט, לפי דירוג". השיר זכה להצלחה רבה בארצות הברית אף על פי שלא יצא כסינגל. הוא הגיע למקום ה-22 במצעד הבילבורד הוט 100. בקנדה הוט 100, הוא הצליח להגיע למקום ה-30 והיה לאחד מהשירים המצליחים ביותר מהאלבום. במצעד השירים הדיגיטליים הוא התברג במקום ה-11. כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "The Other Side of the Door" בוצע באצטדיון מרצדס-בנץ באטלנטה, ג'ורג'יה, ב-28 באפריל 2023. סוויפט הציגה את השיר על ידי הבעת התרגשותה מביצועו בהופעה חיה, והזכירה שהיא חיבבה במיוחד את קטע הסיום של השיר. היא דיברה על את שלה בהקלטה מחדש של אלבומה Fearless ואת הרצון שלה לבצע את "The Other Side of the Door" בתדירות גבוהה יותר בהופעות חיות. The Other Side of the Door (Taylor's Version) (בעברית: הצד השני של הדלת (גרסתה של טיילור)) היא הקלטה חוזרת של "The Other Side of the Door". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008. מידע על היצירה "The Other Side of the Door" באתר מיוזיק בריינז סרטון השיר "The Other Side of the Door" באתר יוטיוב Taylor Swift – The Other Side of the Door (באנגלית), נבדק ב-2021-01-03 Taylor Swift, Billboard Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Digital Song Sales Chart, Billboard The Other Side Of The Door, נבדק ב-2021-01-03 Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
פרס גראמי להקלטת הדאנס/אלקטרונית הטובה ביותר

פרס גראמי להקלטת הדאנס/אלקטרונית הטובה ביותר הוא פרס שמוענק בטקס פרסי הגראמי, להקלטת יצירות המכילות ביצועים ווקאליים איכותיים בז'אנר מוזיקת הדאנס והאלקטרונית. הפרס להקלטת הדנס הטובה ביותר הוענק לראשונה לדונה סאמר וג'ורג'ו מורודר בשנת 1998 על השיר "Carry On". בשנת 2003 העבירה האקדמיה את הקטגוריה מתחום ה"פופ" לתחום "דאנס" חדש, שמכיל כיום גם את הקטגוריה אלבום הדאנס/אלקטרוני הטוב ביותר. על פי האקדמיה, הפרס מיועד לביצוע יחיד, צמד, להקה או שיתוף פעולה (ווקאלי או אינסטרומנטלי), ומוגבל רק לסינגלים או לרצועות. הפרס מוענק לאמן, המפיק והמיקסר. המהנדס וכותב השיר יכולים להגיש בקשה לתעודת זכייה. סקרילקס, ג'סטין טימברלייק, דיפלו ו-The Chemical Brothers הם האמנים היחידים שזכו בפרס יותר מפעם אחת. מדונה ו-The Chemical Brothers חולקים את שיא המועמדויות הרב ביותר, עם חמש. גלוריה אסטפן מחזיקה בשיא המועמדויות הרב ביותר ללא ניצחון, עם שלוש. GRAMMY.com, web.archive.org, ‏2011-01-03
גבעות האוורד (אנטארקטיקה)

גבעות האוורד (באנגלית: Howard Hills) הן גבעות נמוכות בהרי סקוט, בארץ אנדרבי, במזרח אנטארקטיקה, שבאנטארקטיקה. בין הגבעות מצויים אגמי מי קרחונים שנמסו. הגבעות מצוייות מדרום לקרחון ביבר. הגבעות מופו בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956. שמן של הגבעות ניתן להן על יד ועדת השמות האנטארקטיים של אוסטרליה. הגבעות נקראות על שמו של וו. אי. האוורד (W.E. Howard), שהיה איש צוות באוניית המחקר "דיסקברי", אשר הביאה את משלחת החקר הבריטית, אוסטרלית וניו זילנדית לאנטארקטיקה (אשר חקרה את אנטארקטיקה בין השנים 1929–1931). • Tomoharu Miyamoto, Yasutaka Yoshimura, Daniel J. Dunkley, Yoichi Motoyoshi, Christopher J. Carson (2006), Mineral ages for multi isotope system in phlogopite-bearing pyroxene granulite and felsic gneiss, the Howard Hills, Enderby Land, East Antarctica: Possible Proterozoic tectonothermal events in the Napier Complex, Polar Geosciences, (19), 152-172. • Tomoharu Miyamoto, Yasutaka Yoshimura, Kei Sato, Yoichi Motoyoshi, Daniel J. Dunkley. and Christopher J. Carson, Mineral ages for multi isotope system in phlogopite-bearing Occurrences of metamorphosed ultramafic rock and associating rocks in Howard Hills, Enderby Land, East Antarctica: Evidence of partial melting from geochemical and isotopic characteristics, Polar Geosciences, (17), 88-111. • Kei SATO, Tomoharu MIYAMOTO, Toshisuke KAWASAKI, Experimental constraints of metamorphic pressure and temperature, and phase relations of a phlogopite-bearing orthopyroxene granulite from Howard Hills, Napier Complex, East Antarctica, Journal of Mineralogical and Petrological Sciences, 2004 Volume 99 Issue 4 Pages 191-201, https://doi.org/10.2465/jmps.99.191 • James G. Bockheim, The Soils of Antarctica, P 46 גבעות האוורד באתר הסקר הגאולוגי של ארצות הברית גבעות האוורד באתר הגאזט האנטארקטי של ממשלת אוסטרליה גבעות האוורד באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מגבעות האוורד לאתרים סמוכים גבעות האוורד באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
גבעות האוורד

האם התכוונתם ל... אנטארקטיקה גבעות האוורד (אנטארקטיקה) – גבעות בהרי סקוט בארץ אנדרבי, שבאנטארקטיקה ארצות הברית גבעות האוורד (אלסקה) – גבעות במחוז נורת' סלואופ במדינת אלסקה, שבארצות הברית
Straatdeuntje

"Straatdeuntje" (בעברית: "קול רחוב") הוא שיר שבוצע על ידי הזמר הבלגי, בוביאן סחופן. השיר ייצג את בלגיה באירוויזיון 1957. השיר נכתב על ידי אריק פרנססן והולחן על ידי הארי פרקין. השיר הושר ראשון בסדר ההופעות של התחרות, ובכך הפך לשיר הראשון שבוצע באותה המהדורה. במרכז מילות השיר עומד סחופן שמספר על מנגינה חרישת שנשמעת מקצה הרחוב וגורמת לו לעקוב אחריה ולמצוא אותה. במהלך ביצוע השיר ניתן לשמוע כי סחופן מדמה את המנגינה בצלילי שריקה. ב-3 במרץ 1957, השיר בוצע על ידי סחופן בתחרות האירוויזיון. השיר זכה במקום השמיני עם חמש נקודות (אחת משווייץ, שתיים מגרמניה ושתיים מדנמרק). The 1957 Eurovision Song Contest Eurovision 1957 Results: Voting & Points
אריאנה

האם התכוונתם ל... אריאנה (עיר) אריאנה (אזור היסטורי) (אנ') אריאנה (מחוז) אריאנה (סרט) אריאנה נתיבי אוויר אפגנים – חברת תעופה אריאנה, נסיכת הולנד אריאדנה אריאן אישים ששמם הפרטי הוא אריאנה
פרס גראמי לאלבום הדאנס/אלקטרוני הטוב ביותר

פרס הגראמי לאלבום הדאנס/אלקטרוני הטוב ביותר הוא פרס המוענק בטקס פרסי הגראמי החל משנת 2005. Nominee list for the 47th Annual Grammy Awards, web.archive.org, ‏2010-01-07 63rd Annual GRAMMY Awards, GRAMMY.com, ‏2020-12-15 (באנגלית) 2024 GRAMMY Nominations: See The Full Nominees List | GRAMMY.com, www.grammy.com
פרס גראמי לביצוע הרוק הטוב ביותר

פרס הגראמי לביצוע הרוק הטוב ביותר הוא פרס שמוענק בטקס פרסי הגראמי, החל משנת 2012.
Amours mortes (tant de peine)

"(Amours mortes (tant de peine" (בעברית: "אהבה מתה (כל כך הרבה כאב)") הוא שיר שבוצע על ידי הזמרת הצרפתייה דניאל דופרה. השיר ייצג את לוקסמבורג באירוויזיון 1957. השיר נכתב על ידי ז'אק טבר והולחן על ידי ז'אן פייר קמר. השיר הושר שני בסדר ההופעות, לפני הממלכה המאוחדת ואחרי בלגיה. הוא יצא כסינגל רק ב-2014, לאחר מותה של דופרה. בדומה לשירי התקופה, השיר אופיין בסגנון שאנסון צרפתי. במרכז מילות השיר עומדת דופרה, ששואלת את אהובה לשעבר כיצד היא תוכל לשכוח את האהבה ואת הכאב כשעזב אותה. ב-3 במרץ 1957, השיר בוצע על ידי דופרה בתחרות האירוויזיון. השיר זכה במקום הרביעי עם שמונה נקודות (אחת מהממלכה המאוחדת, שלוש מאוסטריה וארבע מאיטליה). The 1957 Eurovision Song Contest Amours Mortes (Tant De Peine) - Single, אפל מיוזיק Eurovision 1957 Results: Voting & Points
All (שיר של פטרישיה ברדין)

"All" (בעברית: "הכל") הוא שיר שבוצע על ידי הזמרת הבריטית פטרישיה ברדין. השיר ייצג את הממלכה המאוחדת באירוויזיון 1957 – התחרות הראשונה בה נטלה המדינה חלק. השיר נכתב על ידי אלן סטרנקט והולחן על ידי ריינל ורפורד. השיר הושר שלישי בסדר ההופעות, לפני איטליה ואחרי לוקסמבורג. כיוון שהשיר בוצע באנגלית, השיר הפך לשיר הראשון שבוצע באנגלית על בימת האירוויזיון. בדומה לשירי התקופה, השיר בוצע בסגנון בלדה איטית. השיר החזיק זמן רב בתואר, השיר הקצר ביותר שבוצע בתחרות האירוויזיון. אורכו של השיר עמד על 1:52 דקות. שיאו של השיר נשבר ב-2015 כשפינלנד שלחה את השיר "Aina mun pitää" שעמד על 1:27 דקות. ב-3 במרץ 1957, השיר בוצע על ידי ברדין בתחרות האירוויזיון. השיר זכה במקום השביעי עם שש נקודות (אחת מאוסטריה, בלגיה, לוקסמבורג והולנד ושתיים משווייץ). The 1957 Eurovision Song Contest Eurovision 1957 Results: Voting & Points
נבחרת ישראל בפוטבול

נבחרת הפוטבול הלאומית בישראל היא נבחרת הפוטבול הרשמית של ישראל. הקבוצה הוקמה בשנת 2012, בעיקר עם שחקני ליגת הפוטבול הישראלית, שהיא הליגה הבכירה בענף הפוטבול בישראל וצוות המאמנים. צבעי הנבחרת הם כחול ולבן, כצבעי דגל ישראל. המשחק הראשון של הנבחרת נערך ב-17 במאי 2012 בכפר הבפטיסטים ליד פתח תקווה, כאשר נבחרת ישראל פגשה את קבוצת מכללת התנ"ך של מראנתה. עבור הנבחרת הישראלית זה היה המשחק הראשון אי פעם במגרש של 100 מטר בקבוצה של 11 שחקנים. בליגת הפוטבול הישראלית משוחק הפוטבול במגרשים של 60 יארד על ידי 9 שחקנים (בשנת 2012 המשחקים היו אפילו עם 8 שחקנים). המשחק הסתיים עם ניצחון של 49 - 6 למארנתה. מאמן ראשי- ג'יי הופמן מאמן הגנה- ג'יי ארמסטד מאמן התקפה-אורי שטרנבך מאמן-בי. ג'יי. וייס מאמן-נעם דאלאל מאמן-אריאל הופמן ברק קציר - WR, KR מתיו קאופמן- QB דוד רבינסקי- FB, MLB מיכאל בלוב- QB, WR שי כרם- QB נתי לנדאו- QB, H דני איסטמן- S, KR דוד פיטוסי- RB יאיר זילברשטיין -OLB אבי קולאל-CB אופק אסנפלד-RB אופיר לוי-RB אמיתי צ'ובינסק-FB ברק רחבי-CB שחר רגב-S שחר עדי-OLB מיכה אלון-MLB מתנאל כץ-CB עמר האס-OLB סנדרו קלנדדזה-DE דוד בארי- G יונתן אליהו-T אהוד קליין-OLB, S סרגיי נבגוד-G אריה סקלר-OLB תום הדרי-T אבייה שרמק-T אלמוג פרנקו-G יואב פרוסק-G אליאב בורדוביץ-T עמרי איילון-C יצחק מנשורי-DT אריאל מייזל-C הוד פורמן-G,T שי הילמן-WR עמית קולטון-TE גדעון ריז-WR צבי סקלר-DE סינא עבאס-DE עידן מלכיור-DT אחמד אבו גאבר-DE ליגת הפוטבול הישראלית http://www.israel-football.co.il/team/national-team/ Tepper, Greg (16 במאי 2012). "In 'grass roots miracle,' Israel national team to play its first football game". Times of Israel. {{cite web}}: (עזרה) "Israel's American football team debuts". Foxsports. 18 במאי 2012. אורכב מ-המקור ב-23 במאי 2012. נבדק ב-25 במאי 2012. {{cite web}}: (עזרה) ערך זה הוא קצרמר בנושא ספורט בישראל ובנושא פוטבול. אתם מוזמנים לתרום לוויקיפדיה ולהרחיב אותו.
אנדרטת החיל הכללי

אנדרטת החיל הכללי היא אנדרטה שנועדה להנציח את חללי החיל הכללי וממוקמת בבסיס מחנה דורי שברמת גן. האנדרטה נחנכה ב-3 באוקטובר 2013 ומונצחים בה כ-440 חיילים. על פי אתר יזכור, עיצוב האנדרטה מיועד "לתת ביטוי לערגה וכמיהה לנופלים". קצה האנדרטה מתמר אל-על יחד עם סמלי היחידות וסמל צה"ל, וחרך באבן מעליהם מאפשר חדירת קרן אור המאירה את שמות הנופלים, להם מקובעים סמלי פרח דם המכבים. על האנדרטה עצמה מצוטט פסוק מספר שמות – "זֶה שְּׁמִי לְעֹלָם וְזֶה זִכְרִי לְדֹר דֹּר" (ספר שמות, פרק ג', פסוק ט"ו). בסמוך לאנדרטה ממוקמת גם אנדרטת חיל משאבי האנוש שנחנכה אף היא באותה העת. דף האנדרטה, באתר יזכור אמיר בוחבוט‏, לראשונה: אנדרטה לזכר חיילי החיל הכללי בצה"ל, באתר וואלה, 3 באוקטובר 2013 חללים המונצחים באנדרטה, באתר יזכור אנדרטת החיל הכללי, באתר יזכור ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
Corde della mia chitarra

"Corde della mia chitarra" (בעברית: "המיתרים של הגיטרה שלי") הוא שיר שבוצע על ידי הזמר האיטלקי, נונציו גאלו. השיר ייצג את איטליה באירוויזיון 1957. השיר נכתב על ידי אריק פנססן והולחן על ידי מריו רוציונה. השיר הושר רביעי בסדר ההופעות, לפני אוסטריה ואחרי הממלכה המאוחדת. בדומה לשירי התקופה, השיר בוצע בסגנון שאנסון צרפתי עם עיבוד איטלקי. במרכז מילות השיר עומד גאלו שמספר על רגשותיו לאחר שגילה כי אהובת ליבה איננה אוהבת אותו יותר. הוא מבקש ממיתרי הגיטרה שלו לנגן בעצמם, היות שאין לו רצון להמשיך לנגן. השיר מחזיק בתואר, השיר הארוך ביותר שבוצע על בימת האירוויזיון. אורכו של השיר עמד על 5:09 דקות. בעקבות כך, מארגני התחרות אשררו תקנה הקובעת כי אין לשלוח שיר העולה על 3.5 דקות (לאחר מכן זה שונה ל-3 דקות). ב-3 במרץ 1957, השיר בוצע על ידי גאלו בתחרות האירוויזיון. השיר זכה במקום השישי עם שבע נקודות (אחת מבלגיה, דנמרק ולוקסמבורג ושתיים מהממלכה המאוחדת והולנד). The 1957 Eurovision Song Contest ג'ון קנדי אוקנור, "The Official History Of The Eurovision Song Contest"‏ (2007) Eurovision 1957 Results: Voting & Points
יהדות סרי לנקה

היהודים היו נוכחים בסרי לנקה מאז המאה ה-9 לפחות. במאה ה-10, אבו זייד אל חסן, ערבי מוסלמי פרסי הצהיר כי היו "מספר רב של יהודים" באי שבדיוק נגלה לערבים. במאה ה-12, בנימין מטודלה דיווח כי ישנם 3,000 יהודים בסרי לנקה. חלק מן היהודים הוטמעו באוכלוסייה המקומית במשך מאות שנים. עם הגעתם של הפורטוגזים בראשית המאה ה-16 נאלצו לנטוש את אמונתם וזהותם (מה שהוביל להתבוללות במאות השנים האחרונות) או שנשחטו. בהרחבה של האינקוויזיציה הפורטוגזית. כיום חיים כ-350 יהודים במדינה. נראה כי לא יהודים מתרגלים, וגם אנשים ששמרו על הידיעה שהם צאצאי יהודים, שרדו מאותה תקופה מוקדמת, אם כי ייתכן שיש שושלות יהודיות. בעלי שם המשפחה "דה פונסקה" ושם המשפחה "דה אלוויס" בסרי לנקה עשויים להיות הצאצאים המעורבים של אנשים שמות משפחה "[פונסקה, דה אוליברה (שם משפחה)", המקושרים בדרך כלל למוצא יהודי פורטוגזי ספרדי. צאצאי המוצא היהודיים המפורסמים האחרים יהיו "אלקגמות". ניתן היה לאתר את ההיסטוריה שלהם עד לתקופות הקולוניאליות בציילון. בשל עושרם ועוצמתם העצומה, יהודי טאמיל תאטר נהרגו באופן שיטתי מכיוון שהמדינה ושליטיה ראו בכך אפשרות טובה יותר מאשר להחזיר את הכסף המגיע.[דרוש מקור] עם הזמן התאטרים נטמעו בקאסטים של אחיהם / אחיות ומספרם הלך והתמעט. לפי הערכות, פחות מ-350 תאטרנים יהודים קיימים כיום. יהודים טמילים בולטים רבים שמרו על שושלתם חזקה אך בסתר. נאמר כי הם עדיין מחזירים את עצמם ביהודי טמיל תאטר, אך עקב רדיפה שמרו על כך והם נוטים רק לגלות לאחיהם. הטקסים והפרקטיקות שלהם שילבו אלמנטים הינדים ויהודיים וניתן לראות זאת בנישואיהם, אך ככל שהקהילה מתדלדלת לאט לאט היסוד ההינדי התחזק על חשבון היהודי. אדית גימראי לודוביק – פסיכואנליטיקאית ילידת הונגריה, פמיניסטית והיסטוריונית של הבודהיזם. לאונרד וולף – תאורטיקן פוליטי יליד בריטניה, סופר ועובד מדינה, בעלה של וירג'יניה וולף. חלק מחברי משפחת רוטשילד. יהדות הודו [1] [2] Harris, Andrew (9 ביוני 2011). "Secrets of Ceylon: What Happened to the Jews of Sri Lanka?". eJewish Philanthropy. נבדק ב-22 במרץ 2015. {{cite web}}: (עזרה)
אלן אוואנס

אלן אוואנס (באנגלית: Allan Evans; נולד ב-12 באוקטובר 1956 בדנפרמלין שבסקוטלנד) הוא כדורגלן ומאמן עבר סקוטי, ששיחק בעמדת הבלם. אוואנס נולד בדנפרמלין שבסקוטלנד בשנת 1956. אביו שירת בחיל האוויר המלכותי. הוא למד בבית הספר התיכון וודמיל ובגיל 14 חתם בקבוצה דנפרמלין אתלטיק, איתה זכה בגביע הסקוטי עד גיל 16 ובכמה גביעים אחרים. הוא חתם על תנאים מקצועיים בה ב-21 במאי 1973 ובתחילת דרכו שיחק כחלוץ לפני שעבר להגנה. אוואנס ערך את הופעת הבכורה הרשמית ב-27 באוקטובר אותה שנה במשחק נגד גרינוק מורטון לאחר שהחליף את קן מקי ברבע השעה האחרונה. כשהיה בן 17 ערך אוונס את הופעת הבכורה שלו בקבוצה בתיקו 2–2 נגד ריינג'רס, משחק בו שבר את רגלו הימנית.[דרוש מקור] אוואנס חזר לכשירות ב-16 במרץ 1974 ונכנס כמחליף נגד קלייד. בעונת 1974/75 הפך לשחקן קבוע בדנפרמלין אתלטיק לאחר הפציעות של ג'ים לישמן ודייב מק'ניקול. בסך הכול ערך במדיה 123 הופעות וכבש 15 שערים. הסקוטי הצטרף לאסטון וילה לאחר והסקאוט שלה שבכלל הלך לראות את משחקו של יו ווייט השוער, בסופו המליץ למועדון להחתים את אוואנס.[דרוש מקור] העברתו התרחשה במאי 1977 ודנפרמלין אתלטיק קיבלה מקדמה של 21,600 ליש"ט עם 10,800 נוספים לאחר שרשם עשר הופעות בקבוצה הראשונה.[דרוש מקור] הוא זכה עימה להצלחה רבה. הופעת הבכורה הגיעה ב-4 במרץ 1978 וזמן לא רב לאחר מכן כבש במילואים שישייה בניצחון 0–10 על שפילד יונייטד. בשתי הופעות נוספות שיחק כחלוץ לפני שחזר לעמדתו הטבעית ושיתף פעולה בהגנה לצד קן מקנוט. בעונת 1980/81 זכה באליפות מפתיעה והראשונה של המועדון מאז 1910, ועונה אחר כך בגביע אירופה לאלופות. במפעל האירופי ההגנה תחתו ספגה רק שני שערים ב-9 משחקים כל הדרך אל הניצחון 0–1 בגמר על באיירן מינכן. בזכות הצלחת המועדון זומן ושיחק בנבחרת סקוטלנד במונדיאל 1982. אוואנס עזב את אסטון וילה ב-1989 לאחר שערך בה 473 הופעות וכבש 63 שערים. התחנות האחרונות בקריירה שלו היו לסטר סיטי ודרלינגטון. אסטון וילה אליפות אנגליה: 1980/81 מגן הקהילה: 1981 (משותף) גביע אירופה לאלופות: 1981/82 הסופר קאפ האירופי: 1982 אישיים קבוצת השנה בליגה האנגלית: 1980/81 מדיה וקבצים בנושא אלן אוואנס בוויקישיתוף אלן אוואנס, באתר Transfermarkt אלן אוואנס, באתר National Football Teams אלן אוואנס, באתר FootballDatabase.eu סטטיסטיקה בנבחרת סקוטלנד, מתוך אתר scottishfa שאלות ותשובות עם אוואנס על תקופתו באסטון וילה, מתוך האתר הרשמי של המועדון avfc
המכון לארכאולוגיה (הר הצופים)

המכון לארכאולוגיה, הממוקם בקמפוס האוניברסיטה העברית בהר הצופים שבירושלים, מהווה את מרכז המחקר לארכאולוגיה באוניברסיטה העברית. המכון כפוף לפקולטה למדעי הרוח ובראשו עומד פרופסור עוזי ליבנר. חקר הארכאולוגיה החל באוניברסיטה בשנת 1926, מיד לאחר היווסדה. עם זאת, המחלקה לארכאולוגיה הוקמה רק בשנת 1934 ולמעשה מהווה את המחלקה הוותיקה ביותר לארכאולוגיה בארץ. בנוסף על כך, המחלקה הייתה היחידה בארץ מסוגה עד להקמת המחלקה לארכאולוגיה באוניברסיטת תל אביב בשנות ה-60. בזמן חלוקתה של ירושלים (1948–1967) המכון פעל במרכז העיר ובגבעת רם, וחזר להר הצופים לאחר מלחמת ששת הימים. באותה השנה ובעקבות שינויים ארגוניים, הפכה המחלקה למכון לארכאולוגיה. רשות העתיקות המכון לארכאולוגיה (אוניברסיטת תל אביב) אתר האינטרנט הרשמי של המכון לארכאולוגיה המכון לארכאולוגיה, ברשת החברתית פייסבוק ערך זה הוא קצרמר בנושא ירושלים ובנושא ארכאולוגיה. אתם מוזמנים לתרום לוויקיפדיה ולהרחיב אותו.
אנדרטת חיל משאבי האנוש

אנדרטת חיל משאבי האנוש היא אנדרטה שמיועדת להנציח את 102 חללי חיל משאבי האנוש. האנדרטה ממוקמת במחנה דורי שברמת גן, ונחנכה באוקטובר 2013. האנדרטה ממוקמת בסמוך לאנדרטת החיל הכללי שנחנכה גם היא באותה העת. על האנדרטה כתובים שמות הנופלים, וכן מילים משיר "מגש הכסף" של המשורר נתן אלתרמן. בסמוך לשתי האנדרטאות ישנה רחבת דשא שמהווה מקום לטקסים. אנדרטת חיל משאבי האנוש באתר יזכור ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
אתר הנצחה לחללי המשטרה הצבאית

אתר ההנצחה לזכר חַלְלֵי חיל המשטרה הצבאית ממוקם במחנה גור (מ"ק 21, בסמוך לצומת השרון). האתר הוקם במחנה בית-ליד בשנת 2005, עם מעבר בסיס ההדרכה החילי - בית הספר למשטרה צבאית (בה"ד 13), ממיקומו הישן במחנה קדום שבשומרון. בשנת 2015 בה"ד 13 עבר לקריית ההדרכה שבנגב ואת מקומו תפסה חטיבת הקומנדו שלעת עתה האנדרטה שוכנת בבסיסה, עד שתעבור בשנת 2023 למתחם אחר בתוך המחנה שנמצא ברשות המשטרה הצבאית. אל המבנה המרכזי באתר ניתן להיכנס משני כיוונים דרך דלתות זכוכית כבדות. מתחתיו תלויות מסגרות אשר בכל אחת מהן תמונתו ופרטיו של כל אחד מנופלי החיל וכן נרות זיכרון. בהמשך לקיר עמדת מחשב לעיון בפרטי הנופלים. על מדפים נמצאים אוגדנים אישיים המכילים פריטי מידע על כל אחד מהחללים. במרכז החדר שולחן שעליו מונחים ספרי מבקרים. במרכז הקיר הנגדי לוח גרניט שחור אשר משני צדדיו נמצאים דגל הלאום ודגל חיל המשטרה הצבאית. על הלוח, בין סמל צה"ל לסמל חיל המשטרה הצבאית, טבוע הפסוק: "וָאֶעֱבֹר עָלַיִךְ וָאֶרְאֵךְ, מִתְבּוֹסֶסֶת בְּדָמָיִךְ; וָאֹמַר לָךְ בְּדָמַיִךְ חֲיִי" (יחזקאל ט"ז, ו') לפני המבנה המרכזי קיר ארוך אשר תוחם את רחבת הכניסה. מצידו החיצוני של הקיר, בכניסה לאתר, פסוק מקינת דוד "מנשרים קלו מאריות גברו". מצידו הפנימי של הקיר סדורים, בהמשך למילה "לזכרם", לוחות מתכת, בהם הוטבעו שמות הנופלים לפי תקופות. לאורך הקיר מלבלבים צמחים. 3 תרנים ניצבים במרכז האתר – דגל הלאום במרכז ומשני צדדיו דגלי חיל המשטרה הצבאית. בהמשך ממוקמת אבוקת הזיכרון. מדי שנה מתקיים במקום טקס ההתייחדות השנתי עם זכרם של חַלְלֵי החיל. כל טירון שמתגייס לחיל מבקר באתר ובכך מקיים האתר את תפקידו בהנצחה ובהנחלת המורשת של חללי חיל המשטרה הצבאית. מדיה וקבצים בנושא אתר הנצחה לחללי המשטרה הצבאית בוויקישיתוף דף האנדרטה באתר יזכור ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
הקרב בנהר הליטני

הקרב בנהר הליטני היה קרב במלחמת העולם השנייה, שהתרחש ב-9 ביוני 1941, במסגרת ההתקדמות לביירות במהלך המערכה בסוריה-לבנון. הדיוויזיה השביעית האוסטרלית, בפיקודו של לוטננט ג'נרל ג'ון לברק, חצתה את נהר הליטני ובהמשך לחמה בכוחות צרפת של וישי. חוליית פלמ"ח בפיקוד יגאל אלון הצליחה לתפוס את הגשרים על הליטאני באזור מרג' עיון, אך הסתבכותו של הכוח האוסטרלי מנעה חבירה ושימוש בגשרים, ולאחר שהחזיקו בגשרים כ-24 שעות, נאלצו לסגת, והצבא הצרפתי המגן פוצץ את הגשרים. כוח של משה דיין נשלח לתפוס גשרים אסטרטגיים באזור הכפר איסקנדרון, כעשרה קילומטרים צפונית לראש הנקרה. הם נתקלו ביחידה צרפתית, וכבשו מבנה של תחנת משטרה. למקום הגיעו תגבורות רבות, ובחילופי האש נפצע דיין ואיבד את עינו. הכוח החזיק במקום עד שהגיעו אליו אנשי הצבא האוסטרלי בדרכם צפונה. במהלך השעה הראשונה של 8 ביוני 1941, במסגרת מבצע אקספורטר, חצו הכוחות האוסטרליים בצפון שטח המנדט הבריטי את הגבול לדרום לבנון. ההתנגדות הראשונית של כוחות וישי מדרום לנהר ליטני הייתה מפוזרת ובדרך כלל לא מאורגנת. הבריגדה ה-21 האוסטרלית התקדמה לאורך כביש החוף לכיוון ביירות וניסתה לחצות את נהר ליטני. במקביל בוצעה נחיתת לילה מפתיעה על ידי הקומנדו מספר 11 (סקוטי), בפיקודו של אלוף-משנה ר.ל פדר, במטרה לתפוס את הגשר בסמוך לשפך הנהר, אך הנחיתה התעכבה בשל הים הסוער, והמגינים הצרפתים הספיקו להרוס את הגשר. בסופו של דבר נחת הקומנדו באור יום, בשלושה יעדים נפרדים. לנחיתה כמעט ולא הייתה התנגדות מכיוון שהכוח המגן עסק בלחימה מול האוסטרלים. בהמשך הייתה לחימה. הכוח הצליח לגבור על אנשי וישי, ולחבור אל האוסטרלים, במחיר של 231 הרוגים ופצועים, כחצי מהכוח שנחת, ביניהם פדר, שנהרג בתקיפה על הבסיס הצרפתי. הוא הוחלף על ידי ג'פרי קיז, שכוחותיו הצליחה בסופו של דבר לעבור את הליטני בסירות בעזרת האוסטרלים. התקפה נגדית של הצרפתים באמצעות משוריינים נבלמה. גשר פונטונים הושלם במהירות. האוסטרלים התקדמו תחת אש לא מדויקת משתי משחתות צרפתיות, "גפאר" ו-וואלמי. ארטילריה אוסטרלית הרחיקה את המשחתות שהתקרבו לחוף כדי להפגיז את הכוחות המתקדמים. לאחר הלחימה סביב הליטני נעה חטיבה 21 צפונה לעבר צור, כחלק מהתמרון הרחב לעבר ביירות. בצור השתתפה בכמה פעולות במסגרת המסע לכיבוש צידון, שנפלה ב־13 ביוני. במקביל, נעה באגף הימני של חטיבה 21 חטיבה 25, שהתקדמה לעבר מרג' ע'יון, שטוהרה זמנית ב־11 ביוני. בהמשך נשאר כוח קטן מה-25 להחזיק את מרג' עיון, ואילו שאר החטיבה נעה צפונה כדי לכבוש את ג'זין, שנפלה ב-13 ביוני. עם זאת, ב-15 ביוני הייתה התקפה צרפתית על מרג' עיון, ולחימה קשה התחוללה סביבה עד 27 ביוני. Long 1953, p. 346. Macpherson 2012, pp. 58–62. Long 1953, pp. 360–361. Long 1953, p. 363. Coulthard-Clark 1998, pp. 190–192. Dennis et al 1995, p. 578.
האדם והטבע

האדם והטבע הוא חיבור הגותי מאת ההוגה והמחנך הציוני אהרן דוד גורדון, אשר נחשב ליצירתו הידועה והבולטת ביותר. החיבור עוסק בפילוסופיה, מוסר, והקשר בין האדם לסביבתו. הוא נכתב בעשור השני של המאה ה-20 בארץ ישראל. חלק מהמאמרים המהווים את החיבור התפרסמו בעיתונות בימיו של גורדון, והיתר נערך מכתב יד והופיע לראשונה לאחר מותו. "האדם והטבע" הופיע כחיבור שלם בשנת 1927 בהוצאת הפועל הצעיר. בתחילת שנות ה-50 נערך שוב והופיע בצורת כרך כחלק מסדרת כתבי א"ד גורדון בעריכת שמואל הוגו ברגמן ואליעזר שוחט. בשנת 2020 ראתה אור גרסה נוספת, ערוכה מכתב היד, בהוצאת מאגנס בעריכת יובל גובני ורון מרגולין. בספרו, מחדש גורדון את המילה העברית 'חוויה' (שלא הייתה קיימת קודם לכן בעברית) באמצעות חיבור המילה חיים עם משקל הווייה. החוויה לדברי גורדון, היא אופן השגה של העולם, הנובע מעצם הווייתו החיה, מן הטבע, וקודם להכרה (ועל כן איננו יכול להתפס במלואו על ידי ההכרה הכוללת לשיטתו של גורדון את החושים והמחשבות). ההכרה לדבריו, נובעת מתוך החוויה, ומהווה היבט שהוא מצד אחד התפתחות של החוויה שהגיעה לשכלול הגבוהה ביותר באנושות (שבה ההכרה מכירה גם בעצמה) ומאידך מהווה היבט מצומצם של החוויה. את היחס בין חוויה להכרה הוא משווה לראי, כשצידו השקוף, המשקף את העולם, הוא ההכרה, ואילו צידו האטום - המאפשר למעשה את השקיפות אבל איננו יכול להשתקף בה בעצמו, הוא החוויה. גורדון טען כי ההכרה המפותחת של האדם, ובייחוד החברה המודרנית והמדעית המתבססת על הכרה וחקירה של הטבע, הביאה את האדם לכדי ריחוק מטבעו ומחווייתו. גורדון משווה זאת לסיפור גירוש אדם וחווה מגן העדן לאחר שאכלו מעץ הדעת. מושגים מרכזיים נוספים אותם מנסח גורדון בספרו הם 'חיים של צמצום' מול 'חיים של התפשטות'. הראשונים, משמעם חיים הנשענים ברובם על ההכרה, בהם מעמיד עצמו האדם כתכלית החיצונית לטבע, לחברה ולמגע עם הזולת. השניים - משמעם שהאדם ממש את חייו עם הטבע, עם החברה ועם הזולת. את החיים של התפשטות ניתן לדבריו להשיג באמצעות חיים של יצירה. אליעזר שביד, היחיד - עולמו של א.ד. גורדון, עם עובד 1970. האדם והטבע, באתר ויקיטקסט ציטוטים בנושא האדם והטבע בוויקיציטוט האדם והטבע בפרויקט בן יהודה על חוויות וחווֹת אחרות, באתר האקדמיה ללשון העברית, ‏28 בנובמבר 2012 ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
רכבי למבורגיני

עםלהלן רשימה של מכוניות המיוצרות על ידי חברת המכוניות האיטלקית למבורגיני. רק הדגמים העיקריים מפורטים. מדיה וקבצים בנושא רכבי למבורגיני בוויקישיתוף